สุวรรณ นภาพล
สุวรรณ ตอนนั้น อายุเพิ่งจะย่าง 20 ปี ถึงร่างกายจะผอมสูงบอบบาง แต่เชิงชกกำปั้นหนักทายาท เขาครองแชมป์มวยนักเรียนมา 2 ปี 2 รุ่น ปีแรก 2493 เป็นแชมป์แบนตั้มเวทตอนเรียนอยู่โรงเรียนปทุมคงคา ต่อมาย้ายไปอยู่โรงเรียนช่างอากาศบำรุงปี 2495 ได้เป็นแชมป์รุ่นฟลายเวท ส่วนปี 2494 ชวดโอกาสชกเพราะถูกงูเขียวกัดข้อมือบวม เมื่อใกล้วันชกเลยต้องถอนตัว เดิมทีสุวรรณเป็นเด็กเกิดที่สวนหลวง ใกล้สนามกีฬาแห่งชาติ บ้านอยู่ติดๆ กับค่ายมวยของผล พระประแดง เขาเรียกผลว่า “อาว์” มวยแต่เล็กๆ สุวรรณจึงมีโอกาสคลุกคลีอยู่ในค่ายซ้อมแห่งนั้นมาแต่หัวเท่ากำปั้นก็ว่าได้ ก่อนที่จะได้แชมป์มวยนักเรียนหนแรกชกที่วัดไตรมิตรได้รางวัลมา 12 บาท รุ่งขึ้นติดใจไปขอชกอีก เสมอกับตี้ ศิษย์ยอดฟ้า ได้รางวัล 15 บาท จากนั้นได้ใจดอดไปชกที่งานวัดตึกอีก ชนะมาแค่ยกแรก ได้อัฐใช้อีก 15 บาท ทั้ง 3 หนสุวรรณชกมวยไทยทั้งสิ้น เพราะมวยสากลมวยหรั่งงานวัดไม่นิยมกันหรอก...
วาซิลี โซโลมิน
วาสิลี อนาโตลเยวิช โซโลมิน (Vasily Anatolyevich Solomin; ภาษารัสเซีย: Василий Анатольевич Соломи) เกิดเมื่อ 5 มกราคม พ.ศ. 2496 ในรัสเซีย เสียชีวิตเมื่อ 28 ธันวาคม พ.ศ. 2540 ที่รัสเซีย เป็นนักมวยสากลสมัครเล่นชาวรัสเซีย ติดทีมชาติสหภาพโซเวียตเข้าแข่งขันกีฬาโอลิมปิก 2 ครั้ง และได้เหรียญทองแดงในรุ่นไลท์เวทเมื่อ พ.ศ. 2519 
โซโลมินเริ่มชกมวยสากลสมัครเล่นเมื่อ พ.ศ. 2512 และติดทีมชาติสหภาพโซเวียตเข้าแข่งขันกีฬาโอลิมปิก พ.ศ. 2515 ในรุ่นแบนตัมเวท รอบแรกได้บาย รอบสอง ชนะ ชาญเดช วีระพล จากไทย เมื่อ 30 สิงหาคม รอบสาม ชนะมาเรียน ลาซาร์ จากโรมาเนียเมื่อ 2 กันยายน และในรอบ 8 คนสุดท้าย แพ้ริคาร์โด คาเรรัส จากสหรัฐ ตกรอบเมื่อ 6 กันยายน